b'\n_START_ARTICLE_\nSkandinavai\n_START_PARAGRAPH_\nSkandinavai \xe2\x80\x93 \xc5\xa1iaur\xc4\x97s Europos tautos._NEWLINE_Tai vis\xc5\xb3 pirma \xc5\xa1iaurini\xc5\xb3 german\xc5\xb3 tautos gyvenan\xc4\x8dios Skandinavijos pusiasalyje (\xc5\xa1vedai, norvegai) bei i\xc5\xa1 dalies Jutlandijos pusiasalio \xc5\xa1iaurin\xc4\x97je dalyje ir Danijai priklausan\xc4\x8diose greta Jutlandijos ir Skandinavijos pusiasaliu esan\xc4\x8diose salose \xe2\x80\x93 danai. Skandinavams pagal kilm\xc4\x99 taip pat priskiriami islandai, gyvenantys Islandijoje, ir farerie\xc4\x8diai, gyvenantys Farer\xc5\xb3 salose, kurie daugiausia kil\xc4\x99 i\xc5\xa1 pietvakari\xc5\xb3 Skandinavijos pusiasalio, kurio dabartin\xc4\x99 dal\xc4\xaf u\xc5\xbeima Norvegija. Pokario laikotarpiu skandinavais kartais imta vadinti ir suomius bei Laplandijoje gyvenan\xc4\x8dius samius, kurie priskiriami finougr\xc5\xb3 tautoms, kalban\xc4\x8dioms finougr\xc5\xb3 kalbomis, o \xc5\xa1ios kalbos ne tik labai tolimos german\xc5\xb3 kalbomis kalban\xc4\x8dioms Skandinavijos pusiasalio tautoms, bet ir i\xc5\xa1 viso visiems, kalbantiems indoeuropie\xc4\x8di\xc5\xb3 kalbomis. Prie skandinavi\xc5\xa1kos kult\xc5\xabros kartais priskiriama ir Grenlandija, kuri buvo kolonizuota i\xc5\xa1 Norvegijos, Islandijos, o, sunykus norveg\xc5\xb3 ir island\xc5\xb3 kolonijoms, v\xc4\x97liau Grenlandij\xc4\x85 u\xc5\xbevald\xc4\x97 ir kolonizavo danai. Tad Grenlandijoje labai paplitusi skandinavi\xc5\xa1ka kult\xc5\xabra, liuteronizmas ir daug jos gyventoj\xc5\xb3 yra skandinavi\xc5\xa1kos kilm\xc4\x97s (Grenlandijos eskimai nepriskiriami prie skandinav\xc5\xb3), kuri\xc5\xb3 dauguma \xc5\xa1iuo metu \xe2\x80\x93 dan\xc5\xb3 kilm\xc4\x97s.'